Tiu Alessiu

Suldu, no intendiat sa campana1
ma cheriat ischire s'ora isata
abbaidende a manu in caderata
de campanile sa meridiana.

In mesu idiat una tramesana
e una tunda e bianca sufata
e, posta a giru a giru, una cumpata
fila 'e tatzas de inu 'e Oliàna.

Sas duas fritzas, unìndesi a pare,
duos poddighes li parian, lende
sa tatza 'e mesudie po bufare.

E tra issu, s'altesa calculende,
pensat: «Coment'an fatu a che pigare
cussos ch'igue subra sun bufende?».

Su tres de Nadale 1974

1Campana: sordo da non sentire neppure il rintocco della campana, tiu Alessiu, guardando l’orologio del campanile, credeva di vedere dodici bicchieri messi a cerchio (i numeri del quadrante) e quando mancavano due minuti alle dodici gli sembrò che due dita (le lancette) stessero cercando di prendere un bicchiere.